Виктор Павлович Рогалев

Виктор Павлович Рогалев - 1957 жылы 29 қыркүйекте Қарағанды облысы Саран қаласында туған. Орыс. Тарих ғылымдарының кандидаты (1989). Әкесі - Рогалев Павел Алексеевич (1933-2007), «Қарағанды тұрғын үй құрылысы» тресінің партком хатшысы, Торғай облыстық атқару комитеті төрағасының орынбасары, «Мособлқұрылыс» тресінің басқарушысы болып жұмыс істеген. Анасы - Рогалева Эльмира Сергеевна (1932 жылы туған), зейнеткер, Қарағанды педагогикалық училищесінің оқытушысы болған. БЛКЖО ОК жанындағы Жоғары комсомол мектебін (Мәскеу қаласы, 1981) тарих және қоғамтану оқытушысы мамандығы бойынша; Қарағанды мемлекеттік университетінің аспирантурасын (1989) саясаттанушы мамандығы бойынша бітірген. * Кандидаттық диссертациясының тақырыбы: «Қазақстан Компартиясының республика ауыр өнеркәсібі кәсіпорындарының комсомолдары мен жастарының еңбек және қоғамдық-саяси белсенділігін арттыру женіндегі қызметі (1976-1985)». Доцент. * «Терминологический словарь по политологии» (1992), «Человек и политика» (1993), «Политическая культура» (1993) кітаптарының авторы. * Орыс, қазақ, ағылшын және неміс тілдерін біледі. * «Нұр Отан» ХДП мүшесі (1999). * 1974 жылдан - «Қарағанды тұрғын үй құрылысы» тресі комбинатының электрослесарі. * 1977 жылдан - БЛКЖО ОК жанындағы Жоғары комсомол мектебінің тыңдаушысы. * 1981 жылдан - Қазақстан ЛКЖО Қарағанды облыстық комитеті кабинетінің меңгерушісі. * 1982 жылдан - Қазақстан ЛКЖО Теміржол аудандық комитетінің бірінші хатшысы. * 1984 жылдан - Қазақстан ЛКЖО Қарағанды облыстық комитеті ұйымдастыру бөлімінің меңгерушісі. * 1985 жылдан - Е.А. Бөкетов атындағы Қарағанды мемлекеттік университетінің саясаттану және әлеуметтану кафедрасының аспиранты, оқытушысы, аға оқытушысы, доценті, меңгерушісі. * 1994 жылдан - ҚР Жоғарғы Кеңесінің мемлекеттік құрылыс және аймақтық саясат мәселелері женіндегі төрағасының орынбасары, депутат. * 1995 жылдан - «Қазақстан Халық конгресі» партиясы төрағасының міндетін атқарушы, бірінші орынбасары. * 1996 жылдан - ҚР Президенті Әкімшілігінің үйымдастыру-бақылау бөлімінің мемлекеттік инспекторы. * 2002 жылдан - «ҚазМұнайГаз» ҰК» АҚ президентінің кеңесшісі. * 2003 жылдан - «Отан» РСП төрағасының бірінші орынбасары. * 2004 жылдан - «Отан» РСП саяси кеңесінің үйлестіруші-хатшысы. * 2005 жылдан - ҚР Парламенті Мәжілісі Аппаратының ұйымдастыру-бақылау және мамандармен жұмыс бөлімі меңгерушісінің орынбасары. * 2007 жылдан бері - ҚР Парламенті Мәжілісі «Нұр Отан» ХДП тізімі бойынша 4-ші шақырылымының депутаты, Халықаралық істер, қорғаныс және қауіпсіздік комитетінің хатшысы. * ҚР Жоғарғы Кеңесінің 13-ші шақырылымының депутаты. ҚР Парламенті Мәжілісі 3-ші шақырылымының депутаттығына кандидат (2004). * «Отан» РСП саяси кеңесінің (2003-2006), «Нұр Отан» ХДП саяси кеңесінің (2002 жылдан) бюро мүшесі. * «Құрмет» орденімен (2007); «Астана» (1998), «Қазақстан Республикасының тәуелсіздігіне 10 жыл» (2001), «Қазақстан Конституциясына 10 жыл» (2005), «Қазақстан Парламентіне 10 жыл» (2006), «Астананың 10 жылдығы» (2008) медальдарымен марапатталған. * Әскери атағы - запастағы полковник. * Діни көзқарасы - православиелік. * Саяси қайраткер ретіндегі идеалы - Н.Ә. Назарбаев. * Қазақстанның болашағы туралы болжамы - «Өркендеу үстіндегі ынтымақсүйгіш мемлекет». * Хоббиі - оқу, шахмат, спорт. * Сүйіп оқитын әдебиеті - Никколо Макиавелли, Ю. Семенов. * Үйленген. Жұбайы - Рогалева Ирина Апександровна. Ұлы -Павел (1981 жылы туған). Дереккөздер